Vyhodnotenie medzirezortného pripomienkového konania

Návrh zákona o orgánoch štátnej správy vo veciach obmedzených prekurzorov výbušnín a o zmene a doplnení niektorých zákonov 

Spôsob pripomienkového konania	 	
Počet vznesených pripomienok, z toho zásadných	98  / 11 	
Počet vyhodnotených pripomienok	98 	
		
Počet akceptovaných pripomienok, z toho zásadných	80  / 8 	
Počet čiastočne akceptovaných pripomienok, z toho zásadných	12  / 0 	
Počet neakceptovaných pripomienok, z toho zásadných	6  / 3 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Úrad priemyselného vlastníctva Slovenskej republiky 	1 (1o,0z) 	 	 	 	
3 .	Generálna prokuratúra Slovenskej republiky 	11 (11o,0z) 	 	 	 	
4 .	Úrad na ochranu osobných údajov Slovenskej republiky 	4 (2o,2z) 	 	 	 	
5 .	Konfederácia odborových zväzov Slovenskej republiky 	 	 	x 	 	
6 .	Asociácia zamestnávateľských zväzov a združení Slovenskej republiky 	 	 	x 	 	
7 .	Národná banka Slovenska 	1 (1o,0z) 	 	 	 	
8 .	Združenie miest a obcí Slovenska 	 	 	 	x 	
9 .	Najvyšší kontrolný úrad Slovenskej republiky 	 	 	x 	 	
10 .	Odbor aproximácie práva sekcie vládnej legislatívy Úradu vlády SR 	14 (14o,0z) 	 	 	 	
11 .	Štatistický úrad Slovenskej republiky 	4 (4o,0z) 	 	 	 	
12 .	Správa štátnych hmotných rezerv Slovenskej republiky 	 	 	 	x 	
13 .	Ministerstvo kultúry Slovenskej republiky 	5 (5o,0z) 	 	 	 	
14 .	Ministerstvo pôdohospodárstva a rozvoja vidieka Slovenskej republiky 	6 (6o,0z) 	 	 	 	
15 .	Protimonopolný úrad Slovenskej republiky 	 	 	x 	 	
16 .	Úrad geodézie, kartografie a katastra Slovenskej republiky 	 	 	 	x 	
17 .	Republiková únia zamestnávateľov 	 	 	 	x 	
18 .	Ministerstvo obrany Slovenskej republiky 	9 (9o,0z) 	 	 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Ministerstvo zahraničných vecí a európskych záležitostí Slovenskej republiky 	5 (5o,0z) 	 	 	 	
22 .	Ministerstvo hospodárstva Slovenskej republiky 	 	 	 	x 	
23 .	Ministerstvo dopravy, výstavby a regionálneho rozvoja Slovenskej republiky 	4 (4o,0z) 	 	 	 	
24 .	Úrad vlády Slovenskej republiky 	 	 	 	x 	
25 .	Podpredseda vlády SR pre investície 	 	 	 	x 	
26 .	Ministerstvo zdravotníctva Slovenskej republiky 	 	 	x 	 	
27 .	Ministerstvo vnútra Slovenskej republiky 	13 (13o,0z) 	 	 	 	
28 .	Národný bezpečnostný úrad 	 	 	x 	 	
29 .	Ministerstvo práce, sociálnych vecí a rodiny Slovenskej republiky 	1 (0o,1z) 	 	 	 	
30 .	Ministerstvo financií Slovenskej republiky 	18 (10o,8z) 	 	 	 	
31 .	Odbor zmeny klímy 	 	 	 	x 	
32 .	Ministerstvo životného prostredia Slovenskej republiky  	 	 	x 	 	
33 .	Ministerstvo školstva, vedy, výskumu a športu Slovenskej republiky 	 	 	x 	 	
34 .	Najvyšší súd Slovenskej republiky 	 	 	x 	 	
35 .	Ministerstvo spravodlivosti Slovenskej republiky 	1 (1o,0z) 	 	 	 	
36 .	Slovenská obchodná inšpekcia 	1 (1o,0z) 	 	 	 	
	SPOLU	98 (87o,11z) 	0 (0o,0z) 	12 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚPV SR 	Čl. I, § 2 ods. 1 a 2 
V § 2 ods. 1 odporúčame v uvádzacej vete za slová "Orgánmi štátnej správy" doplniť slová "vo veciach obmedzených prekurzorov výbušnín" (viď napr. uvádzacia veta § 3 ods. 1 alebo § 4 ods. 1). Rovnakú pripomienku, resp. doplnenie za slová "Orgánmi kontroly" uplatňujeme aj k § 2 ods. 2. 	O 	A 	 	
GP SR 	1. K Čl. I /§ 1 písm. b)/ 
Odporúčame slová „správnych sankcií a pokút za porušovanie“ nahradiť slovami „sankcií za porušenie“ (legislatívnotechnická úprava textu). 	O 	ČA 	Znenie § 1 upravené len do jedného ustanovenia 	
GP SR 	2. K Čl. I /§ 4 ods. 1 písm. a) bod 2/ 
Odporúčame pred slovo „iných“ vložiť predložku „o“ (gramatická oprava textu). 	O 	A 	 	
GP SR 	3. K Čl. I (§ 5 ods. 2) 
Odporúčame slovo „zistí“ nahradiť slovom „zistia“ a slovo „oznámi“ nahradiť slovom „oznámia“. 	O 	A 	 	
GP SR 	4. K Čl. I k poznámke pod čiarou 16 
Odporúčame v poznámke pod čiarou k odkazu 16 slová „zákona č. 537/2004 Z. z.“ nahradiť slovami „neskorších predpisov“ vzhľadom na to, že predmetné ustanovenie bolo viac ako jedenkrát novelizované. 	O 	A 	 	
GP SR 	5. K Čl. I k poznámke pod čiarou 17 
Odporúčame v poznámke pod čiarou k odkazu 17 slová „zákona č. 180/2004 Z. z.“ nahradiť slovami „neskorších predpisov“ vzhľadom na to, že predmetné ustanovenie bolo viac ako jedenkrát novelizované. 
 	O 	A 	 	
GP SR 	6. K Čl. I k poznámke pod čiarou 20 
Odporúčame v poznámke pod čiarou k odkazu 20 slová § 70 až 84“ nahradiť slovami „§ 70 až 84a“. 	O 	A 	 	
GP SR 	7. K Čl. I (§ 9 ods. 1) 
Odporúčame zvážiť výrazné zvýšenie hornej sadzby pokuty pre podnikateľov, pri konaní ktorých sa vyžaduje odborná starostlivosť. Podotýkame, že v zákone č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov, ktorý upravuje priestupky a správne delikty obdobnej povahy a závažnosti sú ustanovené horné sadzby pokút pre podnikateľov až do výšky 100 000 eur. 
 	O 	N 	Úpravu považujeje za dostačujúcu 	
GP SR 	8. K Čl. I (§ 10 ods. 4) 
Odporúčame slová „látok uvedených“ nahradiť slovami „látky uvedenej“ a slová „alebo zmesí, či látok obsahujúcich tieto látky“ nahradiť čiarkou a slovami „zmesí alebo látok obsahujúcich takú látku“. 	O 	ČA 	Znenie spresnené 	
GP SR 	9. K Čl. I (§ 10 ods. 7, uvádzacia veta) 
Odporúčame slovo „zaraďujú“ nahradiť slovom „zapisujú“ (legislatívnotechnická úprava textu). 	O 	ČA 	Text upravený na základe zásadnej pripomienky Úradu na ochranu osobných údajov SR. 	
GP SR 	10. K Čl. I (§ 10 ods. 7, bod 4) 
Odporúčame za slovo „pobytu“ doplniť slová „alebo obdobného pobytu“ pre prípad, ak sa nejedná o osobu s trvalým pobytom na území Slovenskej republiky. 	O 	N 	Text upravený podľa zásadnej pripomienky Úradu na ochranu osobných údajov SR. 	
GP SR 	11. K Čl. I (§ 10 ods. 7, body 4 a 5) 
Odporúčame slovo „miesto“ nahradiť slovom „adresa“, ktorý pojem sa používa aj v zákone č. 122/2013 Z. z. o ochrane osobných údajov a o zmene a doplnení niektorých zákonov (legislatívnotechnická úprava textu). 	O 	A 	 	
ÚOOÚ 	§ 10 ods. 2  
K § 10 ods. 2: V § 10 ods. 2 navrhujeme preformulovať slová „zaregistrovať fyzické osoby“. 

Odôvodnenie: Nie je zrejmé, čo má predkladateľ materiálu na mysli pod registráciou fyzickej osoby. 
 	O 	A 	 	
ÚOOÚ 	§ 10 ods. 4  
K § 10 ods. 4: V § 10 ods. 4 navrhujeme doplniť subjekt alebo subjekty, ktorým podnikateľ je povinný hlásiť transakcie, straty a krádeže týchto látok. 

Odôvodnenie: Navrhovaný materiál neurčuje profesionálnych používateľov, ale dá sa usúdiť, že to nebudú fyzické osoby. Napriek tomu, určenie subjektu, ktorému podnikateľ hlási transakcie, straty a krádeže predmetných látok, je nevyhnutné. 

 	O 	A 	 	
ÚOOÚ 	§ 10 ods. 5  
K § 10 ods. 5: V § 10 ods. 5 požadujeme slová „pri získavaní a v spracúvaní osobných údajov postupovať“ nahradiť slovami „spracúvať osobné údaje fyzických osôb“. Táto pripomienka je zásadná. 

Odôvodnenie: Zákon č. 122/2012 Z. z. o ochrane osobných údajov a o zmene a doplnení niektorých zákonov sa vzťahuje na osobné údaje systematicky spracúvané úplne alebo čiastočne automatizovanými prostriedkami spracúvania alebo inými ako automatizovanými prostriedkami spracúvania, ktoré sú súčasťou informačného systému alebo sú určené na spracúvanie v informačnom systéme. 
 	Z 	A 	 	
ÚOOÚ 	10 ods. 6 a 7  
K § 10 ods. 6 a 7: § 10 ods. 6 a 7 požadujeme upraviť a spojiť do jedného odseku, ktorý znie nasledovne: „Podnikateľ, orgány štátnej správy a kontrolné orgány, spracúvajú na účely tohto zákona osobné údaje fyzických osôb 
a) titul, meno, priezvisko, rodné priezvisko, 
b) dátum a miesto narodenia, 
c) rodné číslo, 
d) miesto trvalého pobytu, 
e) miesto prechodného pobytu, 
f) štátna príslušnosť, 
g) číslo občianskeho preukazu alebo cestovného dokladu.“. 
Táto pripomienka je zásadná. 

Odôvodnenie: Právo na rešpektovanie súkromného života, ktorého neoddeliteľnou súčasťou je aj právo na ochranu osobných údajov, nemá absolútnu povahu. Preto zákon č. 122/2012 Z. z. o ochrane osobných údajov a o zmene a doplnení niektorých zákonov podľa ustanovenia § 10 ods. 2 umožňuje prevádzkovateľovi spracúva osobné údaje bez súhlasu dotknutej osoby, ak účel spracúvania osobných údajov, okruh dotknutých osôb a zoznam osobných údajov ustanovuje osobitný zákon. Prevádzkovateľ spracúva osobné údaje len v rozsahu a spôsobom, ktorý ustanovuje osobitný zákon. Spracúvané osobné údaje možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. 

Len osobitný zákon, ktorým bude navrhovaný materiál, bude potom možné považovať za spôsobilý právny základ spracúvania osobných údajov dotknutých osôb bez ich súhlasu – fyzických osôb, ktorým sú obmedzené prekurzory výbušnín sprístupnené v súlade s osobitným predpisom. 

Účel a zoznam spracúvaných osobných údajov fyzických osôb z dôvodu efektívnosti textu je možné dať do jedného spoločného odseku. 
 	Z 	A 	 	
NBS 	 

1. V § 4 ods. 2 je potrebné slová „podľa ods. 1 písm. b)“ nahradiť slovami „podľa odseku 1 písm. b)“. 
2. V § 10 ods. 2 je potrebné slová „podľa ods. 1“ nahradiť slovami „podľa odseku 1“. 

 	O 	ČA 	Text preformulovaný 	
OAP SVL ÚV SR 	K čl. I § 1 
1. V poznámke pod čiarou k odkazu 1 je potrebné na konci vypustiť slová „v platnom znení“, keďže nariadenie (EÚ) č. 98/2013 ešte nebolo novelizované. 
 	O 	A 	 	
OAP SVL ÚV SR 	K čl. I § 1 
2. V poznámkach pod čiarou k odkazom 5 a 6 je potrebné uviesť správny článok nariadenia (EÚ) č. 98/2013, na ktorý sa odkazuje. Správne je potrebné uviesť čl. 3, nie čl. 5. 	O 	A 	 	
OAP SVL ÚV SR 	K čl. I § 1 
3. V § 1 písm. b) návrhu sa okrem iného uvádza, že tento zákon upravuje ukladanie správnych sankcií a pokút. Upozorňujeme, že návrh zákona okrem pokút neupravuje iné správne sankcie. Preto je potrebné buď úpravu ukladania iných správnych sankcií do návrhu doplniť alebo znenie § 1 písm. b) zodpovedajúcim spôsobom upraviť.  	O 	A 	 	
OAP SVL ÚV SR 	K čl. I § 1 
4. V § 1 písm. b) odporúčame doplniť, že týmto zákonom sa upravuje aj ukladanie pokút za porušovanie ustanovení tohto zákona, nielen za porušovanie ustanovení nariadenia (EÚ) č. 98/2013, keďže aj návrhom zákona sa upravujú povinnosti osôb. 	O 	A 	 	
OAP SVL ÚV SR 	K čl. I § 3  
1. V § 3 ods. 1 písm. b) návrhu je potrebné v záujme jednoznačnosti za slovami „členskými štátmi“ vložiť slová „Európskej únie a inými štátmi, ktoré sú zmluvnými stranami Dohody o Európskom hospodárskom priestore“. 
 	O 	A 	 	
OAP SVL ÚV SR 	K čl. I § 3 
2. Odporúčame inak vhodne preformulovať splnomocňovacie ustanovenie § 3 ods. 2 návrhu, ktorého účelom je implementácia ustanovení čl. 13 ods. 1 až 3 nariadenia (EÚ) č. 98/2013. Tieto ustanovenia nariadenia EÚ umožňujú prijatie vnútroštátnych opatrení týkajúcich sa niektorých látok, ktoré je možné použiť nedovoleným spôsobom. Takéto látky nemusia byť zatiaľ obmedzené alebo zakázané nariadením EÚ, avšak členským štátom je ponechaná možnosť sprístupňovanie takejto látky obmedziť alebo zakázať. Tiež je možné stanoviť iné prahové hodnoty koncentrácie, nad ktorou by látky uvedené v prílohách nariadenia EÚ mali podliehať obmedzeniam. Navrhované znenie § 3 ods. 2 odporúčame upraviť, nakoľko pri jeho súčasnom znení môže dôjsť k zmätočnému výkladu, že ide o zoznam látok, ktorých sprístupnenie už je obmedzené alebo zakázané nariadením EÚ.  	O 	A 	 	
OAP SVL ÚV SR 	K čl. I § 5 
V § 5 ods. 1 odporúčame na konci doplniť slová „a osobitného predpisu 7)“, keďže návrhom zákona sa zabezpečuje aj kontrola dodržiavania ustanovení nariadenia (EÚ) č. 98/2013. 
 	O 	A 	 	
OAP SVL ÚV SR 	K čl. I § 9 
1. V poznámke pod čiarou k odkazu 22 je potrebné uviesť aj čl. 4 ods. 1 nariadenia (EÚ) č. 98/2013, ktorý upravuje všeobecný zákaz sprístupňovania obmedzených prekurzorov výbušnín členom širokej verejnosti. 
 	O 	A 	 	
OAP SVL ÚV SR 	K čl. I § 9 
2. Pravdepodobným účelom § 10 ods. 1 návrhu je využitie národnej voľby podľa čl. 4 ods. 3 nariadenia (EÚ) č. 98/2013, čím sa na základe návrhu zákona a za určitých podmienok ustanovených nariadením EÚ umožní prístup členov širokej verejnosti k látkam a zmesiam, ku ktorým majú inak prístup zakázaný. V § 9 ods. 1 je preto potrebné zohľadniť, že môže ísť aj o porušenie ustanovení návrhu zákona, nielen nariadenia EÚ. 	O 	A 	 	
OAP SVL ÚV SR 	K čl. I § 9 
3. Dovoľujeme si poukázať na skutočnosť, že Ministerstvo hospodárstva SR síce podľa § 9 ods. 2 uloží pokutu fyzickej osobe, ktorá nadobudla obmedzený prekurzor výbušnín v rozpore s týmto zákonom a osobitným predpisom, ale (okrem postupu pri colnom dohľade) nie je jasné, ako sa naloží s neoprávnene nadobudnutým obmedzeným prekurzorom výbušnín. V tomto ohľade odporúčame doplniť právnu úpravu. 	O 	A 	 	
OAP SVL ÚV SR 	K čl. I § 10 
1. Žiadame § 10 ods. 1 návrhu zákona precizovať tak, aby bolo z neho jasné, že týmto ustanovením sa umožňuje sprístupňovanie obmedzených prekurzorov výbušnín určitému okruhu subjektov (členovia širokej verejnosti) za podmienok podľa čl. 4 ods. 3 nariadenia (EÚ) č. 98/2013. Sprístupňovanie prekurzorov výbušnín iným subjektom ako členom širokej verejnosti totiž nariadenie EÚ neobmedzuje. 
 	O 	A 	 	
OAP SVL ÚV SR 	K čl. I § 10 
2. Ak členský štát ustanovil výnimku z pravidla nesprístupňovať obmedzené prekurzory výbušnín širokej verejnosti využitím čl. 4 ods. 3 nariadenia (EÚ) č. 98/2013 (ustanovenie § 10 ods. 1 návrhu), potom by mal v zmysle čl. 4 ods. 6 nariadenia (EÚ) č. 98/2013 umožniť členom širokej verejnosti dovoz obmedzeného prekurzoru výbušnín na základe povolenia vydaného v súlade s čl. 7 tohto nariadenia. Preto považujeme ustanovenie § 10 ods. 3 (obmedzujúce dovoz obmedzených prekurzorov výbušnín fyzickou osobou) v spojitosti s odsekom 1 tohto paragrafu za nesúladné s ustanovením čl. 4 ods. 6 nariadenia (EÚ) č. 98/2013. Zároveň poukazujeme na to, že pri umožnení výnimky podľa čl. 4 ods. 3 nariadenia (EÚ) č. 98/2013 je potrebné do návrhu zákona doplniť pravidlá povoľovacieho režimu (najmä určiť príslušný orgán) v súlade s čl. 4 ods. 6 a 7 nariadenia (EÚ) č. 98/2013. 	O 	A 	 	
OAP SVL ÚV SR 	K čl. I § 10 
3. Sme toho názoru, že ustanovenie § 10 ods. 4 je obsahovo duplicitné s ustanoveniami čl. 3 ods. 8 a čl. 9 ods. 1 a 4 nariadenia (EÚ) č. 98/2013, neobsahuje žiadne nové normatívne pravidlo, a preto ho odporúčame z návrhu vypustiť. Navyše pri odkaze na prílohy tohto nariadenia je použitá nesprávna legislatívna technika (nie je vhodné v normatívnom texte odkazovať na prílohy osobitného predpisu, ale na tieto prílohy odkázať v poznámke pod čiarou). 	O 	A 	 	
OAP SVL ÚV SR 	K § 11 
Nariadenie (EÚ) č. 98/2013 neobmedzuje prístup všetkých fyzických osôb k obmedzeným prekurzorom výbušnín, ale len tej fyzickej osoby, ktorá koná na účely, ktoré nie sú spojené s jej obchodovaním, podnikaním alebo výkonom povolania. Fyzická osoba môže byť v zmysle tohto nariadenia aj hospodárskym subjektom, ktorý sprístupňuje obmedzené prekurzory výbušnín. Preto žiadame precizovať skupinu osôb, na ktoré sa vzťahuje povinnosť podľa § 11. 

 	O 	A 	 	
ŠÚ SR 	Názov zákona 
Odporúčame v názve slová „a doplnení niektorých zákonov“ nahradiť slovami „zákona č. 67/1010 Z. z. o podmienkach uvedenia chemických látok a chemických zmesí na trh a doplnení niektorých zákonov (chemický zákon) v znení neskorších predpisov“. 

 	O 	ČA 	Dopĺňa sa Čl. III do návrhu zákona. 	
ŠÚ SR 	K poznámke pod čiarou k odkazu 22 
Odporúčame číslo slová „čl. 8 9“ nahradiť správnym číslom článku. 

 	O 	A 	 	
ŠÚ SR 	K odkazu 30  
Odporúčame v § 11 nad slovom „predpisu“ odkaz „30)“ nahradiť odkazom „21)“. Poznámku pod čiarou k odkazu 30 odporúčame vypustiť, pretože je totožná s poznámkou k odkazu 21. 

 	O 	A 	 	
ŠÚ SR 	K úvodnej vete čl. II 
Odporúčame v úvodnej vete čl. II vypustiť slová „a dopĺňa“. 
 	O 	A 	 	
MK SR 	K poznámkam pod čiarou č. 5 a 6 
Slová ,,Čl. 5" odporúčame upraviť na správne znenie ,,Čl. 3". 

Odôvodnenie: 
Legislatívno-technická pripomienka 	O 	A 	 	
MK SR 	Všeobecne k materiáalu 
Odporúčame skontrolovať, či sa interpunkčné znamienka nachádzajú pred odkazmi na poznámky pod čiarou. 

Odôvodnenie: 
Legislatívno-technická pripomienka 	O 	A 	 	
MK SR 	K čl. I § 8 
Označenie textu písmenami a) a b) odporúčame zmeniť na odseky (1) a (2). 

Odôvodnenie: 
Legislatívno-technická pripomienka 	O 	A 	 	
MK SR 	K čl. II 
Pred slová ,,doplnení" odporúčame vložiť slová ,,zmene a". 

Odôvodnenie: 
Legislatívno-technická pripomienka 	O 	A 	 	
MK SR 	K dôvodovej správe, B. Osobitná časť 
V odôvodnení k § 3 a 4 odporúčame slovo ,,neriadenia" opraviť na slovo ,,nariadenia". 

Odôvodnenie: 
Legislatívno-technická pripomienka 	O 	A 	 	
MPRV SR 	K § 2 ods. 1 
V § 2 ods. 1 navrhujeme uvedené slová "Orgánmi štátnej správy sú" nahradiť slovami "Orgánmi štátnej správy vo veciach obmedzených prekurzorov výbušnín sú". 	O 	A 	 	
MPRV SR 	K § 2 ods. 2  
V § 2 ods. 2 navrhujeme uvedené slová "Orgánmi kontroly sú" nahradiť slovami "Orgánmi kontroly vo veciach obmedzených prekurzorov výbušnín sú". 	O 	ČA 	Text preformulovaný a spojený do jedného odseku 	
MPRV SR 	K § 7 ods. 2 
V § 7 ods. 2 navrhujeme uvedené znenie upraviť takto: 
"(2) Pri kontrole colné úrady spolupracujú s ministerstvom hospodárstva, ministerstvom vnútra a inšpekciou.". 
Odôvodnenie:V § 2 ods. 2 písm. a) už bola pre Slovenskú obchodnú inšpekciu zavedená legislatívna skratka (ďalej len "inšpekcia"). 	O 	ČA 	Text vypustený 	
MPRV SR 	K § 9 ods. 2 
V § 9 ods. 2 navrhujeme uvedené znenie upraviť takto: 
"(2) Ministerstvo hospodárstva na základe podnetu ministerstva vnútra, inšpekcie alebo colných úradov uloží pokutu od 50 až do 5000 eur fyzickej osobe, ktorá koná na účely, ktoré nie sú spojené s jej obchodovaním, podnikaním alebo výkonom povolania,23 ) a ktorá nadobudla obmedzený prekurzor výbušnín v rozpore s týmto zákonom alebo osobitným predpisom. 7)". 
Odôvodnenie: Legislatívna úprava textu. 

 	O 	ČA 	Text preformulovaný 	
MPRV SR 	K § 10 ods. 6 
V § 10 ods. 6 navrhujeme uviesť toto znenie: 
"(6) Podnikateľ, orgány štátnej správy a kontrolné orgány, vedú podľa odseku 5 zoznam osobných údajov na účely tohto zákona.". 
Odôvodnenie: Legislatívna úprava textu. 	O 	A 	 	
MPRV SR 	K článku II 
V článku II odporúčame uviesť toto znenie: 
"Zákon č. 67/2010 Z. z. o podmienkach uvedenia chemických látok a chemických zmesí na trh a o doplnení niektorých zákonov (chemický zákon) v znení zákona č. 339/2012 Z. z. a zákona č. 319/2013 Z. z. sa mení takto:" 
Odôvodnenie: Navrhovanou úpravou sa predmetný zákon mení ale nedopĺňa. 	O 	A 	 	
MO SR 	K názvu návrhu zákona 
V názve návrhu zákona odporúčame slová „a doplnení niektorých zákonov“ nahradiť slovami „zákona č. 67/2010 Z. z. o podmienkach uvedenia chemických látok a chemických zmesí na trh a o doplnení niektorých zákonov (chemický zákon) v znení neskorších predpisov“. 
 	O 	ČA 	Dopĺňa sa Čl. III 	
MO SR 	K Čl. I § 2 
V odseku 1 odporúčame v uvádzacej vete vložiť za slovo „správy“ slová „vo veciach obmedzených prekurzorov výbušnín“. V odseku 2 odporúčame v uvádzacej vete vložiť za slovo „kontroly“ slová „vo veciach obmedzených prekurzorov výbušnín“. 	O 	A 	 	
MO SR 	K Čl. I § 5 
V odseku 2 odporúčame vypustiť legislatívnu skratku „(ďalej len „ministerstvo obrany“)", a to v súlade s bodom 8 prílohy č. 5 k Legislatívnym pravidlám vlády SR. 
 	O 	A 	 	
MO SR 	K Čl. I § 8 
Odporúčame označenie odsekov písmenami a) a b) nahradiť číslicami (1) a (2) v súlade s bodom 13 prílohy č. 5 k Legislatívnym pravidlám vlády SR. 
 	O 	A 	 	
MO SR 	K Čl. I § 9  
V odseku 2 odporúčame slová „zákonom a osobitným predpisom“ nahradiť slovami „zákonom alebo osobitným predpisom“. 
 	O 	A 	 	
MO SR 	K Čl. I § 10 
V odseku 5 odporúčame z dôvodu nadbytočnosti vypustiť slovo „v“ pred slovom „spracúvaní“. 
 	O 	A 	 	
MO SR 	K Čl. I § 11 
V § 11 odporúčame odkaz č. 30 za slovami „osobitného predpisu“ nahradiť odkazom č. 21 z dôvodu, že zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov je už uvedený v poznámke pod čiarou č. 21. 
 	O 	A 	 	
MO SR 	K poznámkam pod čiarou 
1. V poznámke pod čiarou k odkazu č. 1 odporúčame vypustiť slová „ v platnom znení“ keďže citované nariadenie ešte nebolo novelizované. 
2. V poznámkach pod čiarou k odkazom č. 5 a 6 odporúčame slová „Čl. 5“ nahradiť slovami „Čl. 3“ z dôvodu uvedenia správneho článku nariadenia Európskej únie, na ktorý sa odkazuje. 
3. V poznámke pod čiarou k odkazu č. 15 odporúčame slová „Zákon č. 95/2000 Z. z. o inšpekcii práce a o zmene a doplnení niektorých zákonov v znení neskorších predpisov“ nahradiť slovami „ Zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov“ z dôvodu, že uvedený zákon bol zrušený zákonom č. 125/2006 Z. z. o inšpekcii práce a o zmene a doplnení niektorých zákonov v znení neskorších predpisov. 
4. V poznámke pod čiarou k odkazu č. 22 odporúčame slová „čl. 8 9“nahradiť správnym označením článkov. 
 	O 	A 	 	
MO SR 	K Čl. II 
V úvodnej vete odporúčame vypustiť slová „a dopĺňa“, keďže návrh zákona iba mení uvedený zákon. 
 	O 	A 	 	
MZVaEZ SR 	K čl. I § 6 a 7 
V § 6 v nadpise a uvádzacej vete, ako aj v § 7 ods. 2 odporúčame slová "Slovenská obchodná inšpekcia" nahradiť legislatívnou skratkou "inšpekcia", ktorá je zavedená v § 2 ods. 2 písm. a). 	O 	A 	 	
MZVaEZ SR 	K čl. I § 10 
V odseku 6 odporúčame slová "§ 10 ods. 5" nahradiť slovami "odseku 5". 
V odseku 7 odporúčame body nahradiť malými písmenami s okrúhlou zátvorkou. 	O 	ČA 	Text vypustený 	
MZVaEZ SR 	K čl. I § 11 
Za číslovkou "2016" a za slovom "predať" odporúčame vypustiť čiarku. 
 	O 	A 	 	
MZVaEZ SR 	K čl. I § 12 
Odporúčame nad slovo "konaní" vložiť nové číslo odkazu a v poznámke pod čiarou uviesť odkaz na zákon č. 71/1967 Zb. o správnom konaní (správny poriadok) v znení neskorších predpisov.  	O 	A 	 	
MZVaEZ SR 	K čl. II 
V úvodnej vete odporúčame ako nadbytočné vypustiť slová "a dopĺňa". 
 	O 	A 	 	
MDVaRR SR 	 
V Čl. I v poznámke pod čiarou k odkazu 5 a 6 odporúčame slová „Čl. 5“ nahradiť slovami „Čl. 3“. 	O 	A 	 	
MDVaRR SR 	 
V Čl. I § 8 odporúčame nahradiť označenie odsekov písmenami a) a b) označením číslicami (1) a (2). 	O 	A 	 	
MDVaRR SR 	 
V Čl. I § 9 ods. 2 poslednom riadku odporúčame spojku „a“ nahradiť spojkou „alebo“. 	O 	A 	 	
MDVaRR SR 	 
V Čl. II úvodnej vete odporúčame vypustiť slovo „a dopĺňa“. 	O 	A 	 	
MV SR 	Názov návrhu 
Názov návrhu zákona upraviť vzhľadom na jeho obsah a novelu chemického zákona v čl. II takto: „Návrh zákona o pôsobnosti orgánov štátnej správy vo veciach obmedzených prekurzorov výbušnín a o zmene zákona č. 67/2010 Z. z. o podmienkach uvedenia chemických látok a chemických zmesí na trh a o doplnení niektorých zákonov (chemický zákon) v znení neskorších predpisov“. 	O 	ČA 	Do návrhu zákona sa dopĺňa Čl. III 	
MV SR 	čl. I § 1 
V čl. I § 1 
a) vypustiť slová „Predmet úpravy“ a umiestniť nadpis „Základné ustanovenia“ nad § 1, 
b) v uvádzacej vete slovo „upravuje“ nahradiť slovom „ustanovuje“, 
c) v písmene a) definíciu obmedzených prekurzorov výbušnín vypustiť a uviesť ju v samostatnom novom § 2, 
d) je písmeno b) v navrhovanom znení zmätočné, najmä slová „opatrenia na kontrolu, ukladanie správnych sankcií a pokút“, a preto vyžaduje inú zrozumiteľnú úpravu, 
e) upraviť bez písmen. 
 	O 	A 	 	
MV SR 	čl. I § 2 
V čl. I § 2 nadpise vypustiť slová „a kontroly“, pretože aj orgány kontroly sú orgánmi štátnej správy (kontrola je súčasťou výkonu štátnej správy). S ohľadom na túto zmenu zrušiť označenie odsekov, uvádzaciu vetu upraviť takto: „Orgánmi štátnej správy vo veciach obmedzených prekurzorov výbušnín sú“ alebo „Štátnu správu vo veciach obmedzených prekurzorov výbušnín vykonávajú“, vypustiť slová „Orgánmi kontroly sú“ a upraviť označenie jednotlivých písmen. 	O 	A 	 	
MV SR 	čl. I § 3 
V čl. I § 3 nadpise slová „Pôsobnosť ministerstva hospodárstva“ nahradiť slovami „Ministerstvo hospodárstva“. Odsek 1 písm. a) je v navrhovanom znení nezrozumiteľný, a preto vyžaduje spresnenie alebo vypustenie. V písmene d) vyjadriť, že ministerstvo hospodárstva nielen ukladá pokuty, ale predovšetkým prejednáva správne delikty (priestupky) podľa § 9 ods. 2. V odseku 2 splnomocnenie na vydanie vykonávacieho predpisu upraviť podľa 23. bodu prílohy č. 5 legislatívnych pravidiel vlády. 	O 	A 	 	
MV SR 	čl. I § 4 
V čl. I § 4 žiadame upraviť takto: 
„§ 4 
Ministerstvo vnútra 

(1) Ministerstvo vnútra vo veciach obmedzených prekurzorov výbušnín prijíma, analyzuje a vyhodnocuje informácie o nahlasovaných podozrivých transakciách podľa osobitného predpisu.11) 

(2) Ministerstvo vnútra plní úlohy vnútroštátneho kontaktného miesta12) na nahlasovanie podozrivých transakcií podľa odseku 1.“. 

Poznámky pod čiarou k odkazom 11 a 12 znejú: 
„11) Čl. 9 nariadenia (EÚ) č. 98/2013. 
12) Čl. 9 ods. 2 nariadenia (EÚ) č. 98/2013.“. 

Podľa čl. 9 ods. 2 nariadenia Európskeho parlamentu a Rady (EÚ) č. 98/2013 z 15.1.2013 o uvádzaní prekurzorov výbušnín na trh a ich používaní, každý členský štát zriadi na účely nahlasovania podozrivých transakcií jedno alebo viacero vnútroštátnych kontaktných miest a jasne uvedie ich telefónne čísla a e-mailovú adresu. Podľa čl. 9 ods. 1 a 3 nariadenia hospodárske subjekty nahlasujú tomuto kontaktnému miestu podozrivé transakcie alebo pokus o ne a podľa odseku 4 uvedeného článku hlásia aj zmiznutie a krádež značného množstva látok uvedených v prílohách nariadenia. 
V predkladacej a dôvodovej správe materiálu sa správne uvádza nahlasovanie podozrivých transakcií ministerstvu vnútra, ak existuje dôvodné podozrenie, že látka alebo zmes je určená na nedovolenú výrobu výbušnín, ako aj straty a krádeže týchto látok. V návrhu zákona sa však v rozpore s predkladacou a dôvodovou správou a v rozpore s čl. 9 nariadenia rozširuje rozsah informácií, ktoré má ministerstvo vnútra zhromažďovať. Prijatím predloženého návrhu by teda vznikla ministerstvu vnútra povinnosť zhromažďovať a vyhodnocovať všetky informácie nielen o podozrivých transakciách, ale aj o každom podnikateľovi, ktorý sprístupňuje obmedzené prekurzory výbušnín, ako aj o iných subjektoch, ktoré oprávnene zaobchádzajú s obmedzenými prekurzormi výbušnín vrátane všetkých skutočností súvisiacich s obmedzenými prekurzormi výbušnín. 
Túto pripomienku považujeme za relevantnú a v prípade jej neakceptovania žiadame o nej uskutočniť osobitné vzájomné rokovanie pred predložením návrhu zákona na rokovanie vlády. 
 	O 	A 	 	
MV SR 	čl. I § 5 ods. 1 
V čl. I § 5 ods. 1 vhodnejšie upraviť napríklad takto: „(1) Orgány štátnej správy podľa (uvedené v) § 2 spolupracujú pri vykonávaní tohto zákona, najmä si poskytujú informácie týkajúce sa jeho porušovania.“. V odseku 2 za slovami „inšpekcie práce“ vypustiť slová „podľa osobitného predpisu“ a v poznámke pod čiarou k odkazu 15 uviesť citáciu príslušných konkrétnych ustanovení platného zákona, ktorým je zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poslednú vetu vypustiť ako nadbytočnú a nepresnú, pretože v § 2 ods. 2 nie sú ustanovené nijaké oprávnenia kontrolných orgánov. Tento paragraf je potrebné systematicky zaradiť do návrhu zákona, napríklad za § 9 alebo do spoločných ustanovení. 	O 	A 	 	
MV SR 	čl. I § 6 
V čl. I § 6 nadpis a uvádzaciu vetu upraviť takto: „Inšpekcia“ so zreteľom na legislatívnu skratku v § 2; obdobne aj v § 9. Písmeno b) vypustiť z dôvodu duplicity s § 5 ods. 1. V písmene c) oficiálny názov Švajčiarska je Švajčiarska konfederácia. V písmene d) vyjadriť, že inšpekcia nielen ukladá pokuty, ale predovšetkým prejednáva správne delikty podľa § 9 ods. 1. 	O 	A 	 	
MV SR 	čl. I § 7 
V čl. I § 7 vypustiť odsek 2 z dôvodu duplicity s § 5 ods. 1. 	O 	A 	 	
MV SR 	čl. I § 8 
V čl. I § 8 doplniť uvádzaciu vetu alebo navrhované znenie upraviť do odsekov. Slová „colných úradov“ a „Colné úrady“ zmeniť na jednotné číslo, ktoré viac vyhovuje v danom kontexte. 	O 	A 	 	
MV SR 	čl. I § 9 ods. 1 
V čl. I § 9 ods. 1 slovo „až“ (nadbytočné) nahradiť slovom „eur“ (obdobne aj v odseku 2) a spresniť citáciu v poznámke pod čiarou k odkazu 22, pretože podnikateľ nemôže porušiť napríklad čl. 9 ods. 2 a 6 príslušného nariadenia EÚ. Odsek 2 v navrhovanom znení neobstojí, pretože fyzická osoba – nepodnikateľ, má byť postihovaná za priestupok, a nie za iný správny delikt než priestupok, ktorý je založený bez ohľadu na zavinenie. Navyše slová „ktorá nadobudla obmedzený prekurzor výbušnín v rozpore s týmto zákonom a osobitným predpisom“ vrátane len všeobecného odkazu na predmetné nariadenie EÚ sú na účel správneho (administratívneho) postihu príliš neurčité, a teda nedostatočné. Taktiež navrhované sumy sankcií sú vzájomne neprimerané. Preto je žiaduce § 9 rozčleniť na dva samostatné paragrafy s úpravou priestupkov vo veciach obmedzených prekurzorov výbušnín a iných správnych deliktov ako priestupkov v týchto veciach. 	O 	A 	 	
MV SR 	čl. I § 10 ods. 3 
V čl. I § 10 ods. 3 nie je v súlade s § 70 Colného zákona, ktorý sa nevzťahuje na fyzické osoby; zrejme má ísť o colný priestupok podľa § 71 uvedeného zákona. Odsek 5 vypustiť, keďže problematiku upravuje zákon, na ktorý sa odvoláva. Odseky 6 a 7 spojiť a body 1 až 7 nahradiť písmenami. 	O 	A 	 	
MV SR 	čl. I § 11 
V čl. I § 11 v navrhovanom znení nie je úplne kompatibilný s čl. 16 v spojení s čl. 3 ods. 7 predmetného nariadenia EÚ, pretože sa nejedná o každú fyzickú osobu, ale o fyzickú osobu, ktorá koná na účely, ktoré nie sú spojené s jej obchodovaním, podnikaním alebo výkonom povolania; tieto skutočnosti je žiaduce v navrhovanom ustanovení vyjadriť, a to bez nadbytočných slov „Každá“ a „najneskôr“. V poznámke pod čiarou k odkazu 30 uviesť len skrátenú citáciu zákona o odpadoch vzhľadom na jeho úplnú citáciu v poznámke pod čiarou k odkazu 21. 	O 	A 	 	
MV SR 	čl. II 
V čl. II úvodnej vete vypustiť slová „a dopĺňa“, pretože chemický zákon sa navrhuje zmeniť, a nie aj doplniť. Uvážiť len úpravu písmen a) až d) v § 36 alebo v uvedených písmenách len úpravu súm pokút, keďže ostatný text sa nenavrhuje zmeniť. 	O 	A 	 	
MPSVR SR 	K čl. I § 5 ods. 2 
Zásadne žiadam v čl. I § 5 ods. 2 vypustiť slová „Ministerstvo práce, sociálnych vecí a rodiny Slovenskej republiky a iné orgány štátnej správy v oblasti inšpekcie práce 
podľa osobitného predpisu,15)“ a zároveň vypustiť poznámku pod čiarou k odkazu 15. 
V súvislosti s navrhovanou zmenou je potrebné upraviť aj označenie nasledujúcich poznámok pod čiarou. 
Odôvodnenie: Orgány inšpekcie práce nevykonávajú kontrolu obmedzených prekurzorov výbušnín na účely predkladaného návrhu zákona a nemajú v kompetencii zisťovanie nedostatkov pri zaobchádzaní s obmedzenými prekurzormi výbušnín z hľadiska predkladaného návrhu zákona a nariadenia Európskeho parlamentu a Rady (EÚ) č. 98/2013 z 15. januára 2013 o uvádzaní prekurzorov výbušnín na trh a ich používaní. 
Orgány inšpekcie práce nemajú žiadnu kompetenciu ani na kontrolu na súvisiacom úseku výbušnín, výbušných predmetov a munície. Príslušnými orgánmi pre túto oblasť 
sú podľa zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov Ministerstvo hospodárstva Slovenskej republiky a ďalšie orgány štátnej správy na úseku výbušnín, výbušných predmetov a munície. 
 	Z 	A 	MH SR na základe rozporového konania ustúpilo od navrhovaného znenia § 5 ods. 2 a slová „Ministerstvo práce, sociálnych vecí a rodiny Slovenskej republiky a iné orgány štátnej správy v oblasti inšpekcie práce podľa osobitného predpisu,15)“ boli zo znenia § 5 ods. 2 vypustené. 	
MF SR 	Všeobecne 
V doložke vybraných vplyvov (ďalej len „doložka vplyvov“) sa uvádza, že návrh má pozitívny vplyv aj negatívny vplyv na rozpočet verejnej správy. V analýze vplyvov na rozpočet verejnej správy sú za roky 2015 až 2017 kvantifikované prímy aj výdavky vo výške 36 000 eur. Súčasne sa uvádza, že zvýšené výdavky pre dvoch nových zamestnancov Slovenskej obchodnej inšpekcie budú kryté výnosmi z pokút. 

Nesúhlasím s návrhom na vytvorenie ďalších dvoch štátnozamestnaneckých miest a s tým súvisiacim zvýšením osobných výdavkov v sume 32 400 eur, z toho miezd vo výške 24 000 eur. Plnenie úloh vyplývajúcich z návrhu žiadam zabezpečiť z neobsadených miest Slovenskej obchodnej inšpekcie (5) v rámci schválených limitov kapitoly Ministerstva hospodárstva SR. 
 	Z 	N 	Uskutoční sa rozporové konanie k Doložke vybraných vplyvov s Ministerstvom financií SR. 	
MF SR 	Všeobecne 
Do doložky vplyvov žiadam uviesť, či na plnenie úloh vyplývajúci z návrhu pre Ministerstvo vnútra SR a colné úrady budú potrebné finančné prostriedky; ak tieto prostriedky nebudú potrebné, žiadam to uviesť do doložky vplyvov časti A. 3. Poznámky. Ak predmetné prostriedky budú potrebné, žiadam do analýzy vplyvov doplniť kvantifikáciu výdavkov v členení podľa rozpočtových kapitol, zdrojov a programov. Vzhľadom na to, že sa tabuľky analýzy vypracovávajú aj za bežný rozpočtový rok, žiadam v nich doplniť aj rok 2014. 	Z 	N 	Uskutoční sa rozporové konanie k Doložke vybraných vplyvov s Ministerstvom financií SR. 	
MF SR 	Všeobecne 
Upozorňujem, že s návrhom možno súhlasiť len pod podmienkou, že jeho realizácia nebude znamenať rozpočtovo nekrytý vplyv na rozpočet verejnej správy, t. j. financovanie návrhu musí byť zabezpečené v rámci schválených limitov výdavkov príslušných rozpočtových kapitol na jednotlivé roky. 	Z 	N 	Uskutoční sa rozporové konanie k Doložke vybraných vplyvov s Ministerstvom financií SR. 	
MF SR 	Všeobecne 
V doložke vplyvov žiadam vyznačiť vplyv na informatizáciu spoločnosti a vypracovať analýzu vplyvov a do bodu 6.1. uviesť: 

„Áno, zverejňovaním usmernenia pre podnikateľov v súlade s osobitným predpisom na webovom sídle Ministerstva hospodárstva SR sa zavádza nová elektronická služba s úrovňou I (informatívna úroveň).“, pretože nemožno súhlasiť s konštatovaním, že návrh nemá vplyv na informatizáciu spoločnosti. 
 	Z 	A 	 	
MF SR 	Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR (napr. názov právneho predpisu zosúladiť s bodom 17 tejto prílohy, v § 8 a § 10 ods. 7 zmeniť označenie pododsekov, čl. I § 4 ods. 2, § 10 ods. 2 a 6 zosúladiť s bodom 55 tejto prílohy, v § 12 uviesť odkaz na všeobecný predpis o správnom konaní, v čl. II úvodnej vete vypustiť slová „a dopĺňa“, pretože návrhom sa platné znenie zákona iba mení).  	O 	A 	 	
MF SR 	K § 1 
Odporúčam 

a) v písmene b) vypustiť slová „správnych sankcií a“, pretože návrh v § 9 ukladá za porušenie ustanovení zákona a osobitného predpisu len pokuty, 

b) predmet úpravy rozšíriť aj o ukladanie pokút za porušenie ustanovení predmetného zákona a nielen za porušenie nariadenia EP a Rady (EÚ) č. 98/2013 o uvádzaní prekurzorov výbušnín na trh a ich používaní. 
 	O 	A 	 	
MF SR 	K § 2 
1. Odporúčam, z dôvodu jednoznačnosti, v uvádzacích vetách odsekov 1 a 2 za slová „Orgánmi štátnej správy“ resp. „Orgánmi štátnej kontroly“ vložiť slová „na účely tohto zákona“. 

2. V odseku 2 písm. a) odporúčam vypustiť legislatívnu skratku „inšpekcia“, pretože nie je potrebná. 
 	O 	A 	 	
MF SR 	K § 3 
1. Odporúčam v odseku 1 

a) za účelom zosúladenia návrhu s nariadením EP a Rady (EÚ) č. 98/2013 a z neho vyplývajúcich povinností, písmeno b) uviesť v tomto znení: 

„b) spolupracuje s Európskou komisiou a príslušnými orgánmi členských štátov Európskej únie a poskytuje im potrebné informácie v súlade s osobitným predpisom,8)“, 

b) písmene c) slovo „podnikateľ“ nahradiť slovami „hospodárske subjektyx)“ s odkazom na čl. 3 bod 9 nariadenia (EÚ) č. 98/2013 z dôvodu dodržania terminológie nariadenia; to platí aj pre ďalší text návrhu zákona. 

2. Znenie odseku 2 odporúčam prehodnotiť vo vzťahu na znenie čl. 123 Ústavy SR a súvisiace nálezy Ústavného súdu SR, podľa ktorých môže byť vykonávací predpis k zákonu vydaný, len ak zákon upravuje dostatočne široko vzťahy, ktorých „podrobnosti“ má upraviť vykonávací predpis. 
 	O 	A 	 	
MF SR 	K § 4 
Odporúčam 

a) v odseku 1 písm. a) za slová „všetky informácie“ vložiť slovo „o“ a v treťom bode vypustiť slovo „o“, 

b) za účelom zosúladenia návrhu s nariadením EP a Rady (EÚ) č. 98/2013 a z toho vyplývajúcich povinností odporúčam v odseku 1 písmeno c) uviesť v znení: 

„c) spolupracuje s Európskou komisiou a príslušnými orgánmi členských štátov a poskytuje im potrebné informácie v súlade s osobitným predpisom.8)“. 
 	O 	ČA 	Ustanovenie preformulované na základe pripomienok ministerstva vnútra. 	
MF SR 	K § 5  
Odporúčam v odseku 2 slová „§ 2 ods. 2“ nahradiť slovami „§ 6 a 7“, pretože oprávnenia kontrolných orgánov vo veciach obmedzených prekurzorov výbušnín sú uvedene v § 6 a 7. 
 	O 	A 	 	
MF SR 	K § 7 
Podľa čl. 3 bodu 5 nariadenia EP a Rady (EÚ) č. 98/2013 je „dovozom“ aj premiestnenie tovaru z iného členského štátu, t. j. nejde o premiestnenie tovaru, ktorý podlieha colnému dohľadu. Podľa colných predpisov sú colné orgány oprávnené kontrolovať tovar, ktorý je pod colným dohľadom. Colné orgány nemajú oprávnenie na kontrolu intrakomunitárneho obchodu medzi členskými štátmi EÚ. Z návrhu nie je zrejmé, akým spôsobom a v akých prípadoch „dovozu“ budú colné orgány vykonávať kontrolu. Žiadam preto predmetné ustanovenie prepracovať tak, aby colné úrady kontrolovali dodržiavanie predmetného návrhu a nariadenia EP a Rady (EÚ) č. 98/2013 len pri dovoze obmedzených prekurzorov výbušnín cez colnú hranicu, t. j. pri dovoze z tretích krajín. 
 	Z 	A 	 	
MF SR 	K § 8 
Žiadam navrhované znenie prepracovať, pretože podľa colných predpisov sú colné úrady oprávnené nakladať so zaisteným tovarom, len ak ide o tovar dovezený z tretích krajín. V navrhovanom znení absentuje postup nakladania s obmedzenými prekurzormi výbušnín, ktoré boli na územie SR dovezené z iného členského štátu EÚ. Zároveň sa uvádza odkaz len na § 70 až 84 zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov, ktoré upravujú porušenia colných predpisov, t. j. len v prípade dovozu, vývozu a tranzitu tovaru z tretích štátov. 
 	Z 	A 	 	
MF SR 	K § 9 
1. Odporúčam znenie doplniť ustanoveniami ohľadne kritérií na posúdenie výšky pokuty, ustanovenie lehoty na uloženie pokuty a že výnos z pokút je príjmom štátneho rozpočtu. 

2. Znenie odseku 2 je potrebné upresniť, pretože nie je zrozumiteľné slovné spojenie „osobe“, ktorá koná na účely, ktoré nie sú...“. 
 	O 	A 	 	
MF SR 	K § 10 
Znenie odseku 3 žiadam vypustiť. Vo vzťahu k dovozu, vývozu a tranzitu tovaru z/do tretieho štátu je uvedené porušenie porušením colných predpisov, a preto ho možno subsumovať pod § 72 ods. 1 písm. u) zákona č. 199/2004 Z. z. 
 	Z 	A 	 	
MF SR 	K § 10 
Znenie odseku 4 ustanovuje povinnosti pre „podnikateľa“. Návrh však neustanovuje sankciu a ani jej výšku v prípade nesplnenia oznamovacej povinnosti. Znenie neuvádza ani orgán (kontaktné miesto), ktorému je „podnikateľ“ povinný hlásiť uvedené skutočnosti a ani lehotu, v ktorej to musí „podnikateľ“ urobiť. Návrh tiež neustanovuje orgán, ktorý bude o prípadnom nesplnení oznamovacej povinnosti konať a rozhodovať o uložení sankcie. Tieto skutočnosti je potrebné premietnuť do návrhu. 
 	O 	A 	 	
MF SR 	K § 11 
Odporúčam predmetné ustanovenie uviesť v § 10, upresniť komu je možné prekurzor predať a ustanoviť sankcie za porušenie uvedených povinností. 
 	O 	A 	 	
MF SR 	K § 12 
Navrhované znenie žiadam uviesť takto: 

„§ 12 

Na konanie podľa tohto zákona sa vzťahuje všeobecný predpis o správnom konaní,xy) ak tento zákon alebo osobitný zákon neustanovuje inak.“. 

V prípade určitých konaní sa použije osobitný predpis, napr. v konaní o priestupku sa primárne použije zákon o priestupkoch. 
 	Z 	A 	 	
MF SR 	Záverom 
Vzhľadom na závažné nedostatky návrhu, najmä jeho obsahovej stránky, žiadam návrh prepracovať a opätovne predložiť do legislatívneho procesu. 	O 	N 	Návrh bol na základe výsledkov pripomienkového konania dopracovaný 	
MS SR 	§ 5 

Žiadame vylúčiť Ministerstvo spravodlivosti Slovenskej republiky z výpočtu spolupracujúcich rezortov z dôvodu vecnej nepríslušnosti. Ministerstvo spravodlivosti Slovenskej republiky nedisponuje informáciami týkajúcimi sa obmedzených prekurzorov výbušnín, a preto nevidíme dôvod, aby sa rezortu spravodlivosti uložila zákonná povinnosť oznamovať nedostatky pri zaobchádzaní s obmedzenými prekurzormi výbušnín. 

 	O 	A 	 	
SOI 	§ 10 ods. 4  
V . § 10 ods. 4 by bolo dobré uviesť, komu má podnikateľ hlásiť podozrivé transakcie obmedzených prekurzorov výbušnín 

Nové znenie § 10 ods. 4 by bolo: 

(4) Podnikateľ, ktorý sprístupňuje a používa obmedzené prekurzory výbušnín je povinný hlásiť každú transakciu týkajúcu sa látok uvedených v prílohe osobitného predpisu 7) alebo zmesí, či látok obsahujúcich tieto látky vrátane transakcií v prospech profesionálnych používateľov kontaktnému miestu podľa § 4 ods. 2 tohto zákona, ak existuje dôvodné podozrenie, že látka alebo zmes je určená na nedovolenú výrobu výbušnín ako aj straty a krádeže týchto látok. 27) 
 	O 	A